Ανεμοδούρι Αρκαδίας

Το Ανεμοδούρι είναι χωριό της Περιφερειακής Ενότητας Αρκαδίας, στην Περιφέρεια Πελοποννήσου. Διοικητικά ανήκει στην Κοινότητα Ανεμοδουρίου, της Δημοτικής Ενότητας Φαλαισίας και υπάγεται στο Δήμο Μεγαλόπολης.

 Γεωγραφία 
Το Ανεμοδούρι είναι ορεινό χωριό της Αρκαδίας, σε υψόμετρο 669 μέτρων. Απέχει 29 χιλιόμετρα από την πρωτεύουσα του νομού, Τρίπολη και έχει πληθυσμό 80 κατοίκων, σύμφωνα με την Απογραφή του 2011. Επίσης απέχει 14,2 χλμ από την δεύτερη μεγαλύτερη πόλη του νομού, Μεγαλόπολη και χρειάζονται περίπου 17 λεπτά για την μετάβαση.Οι κάτοικοι ασχολούνται με την γεωργία και την κτηνοτροφία.

 Πληροφορίες 
Το χωριό συνδεόταν απευθείας με την Αθήνα μέσω του δικτύου του ΟΣΕ, ώσπου η γραμμή Τρίπολης - Καλαμάτας έκλεισε για ανακατασκευή, όπως και μέσω του εθνικού οδικού δικτύου, (7 χιλιόμετρα από την Ε.Ο. Τρίπολης - Καλαμάτας). Σε κοντινή απόσταση από το χωριό βρίσκεται ο λόφος της Γκρουμουρού, όπου κατά την αρχαιότητα πιστεύεται ότι ήταν χτισμένη μία πόλη, το Ορεσθάσιο, στην οποία συγκεντρώνονταν τα στρατεύματα των Σπαρτιατών στην αρχή κάθε εκστρατείας.

Το Ανεμοδούρι, όπως και τα περισσότερα χωριά της γύρω περιοχής, ήταν χτισμένο σε διαφορετική τοποθεσία με μεγαλύτερο υψόμετρο, κάηκε όμως από τους Τούρκους και οι κάτοικοι του αναγκάστηκαν είτε να μεταφερθούν στη σημερινή του θέση, είτε να χτίσουν άλλα χωριά στην γύρω περιοχή, όπως το χωριό Πάπαρης και το Αθήναιο.

Στην θέση του παλαιού Ανεμοδουρίου μπορεί κανείς ακόμη να διακρίνει τα πέτρινα ερείπια των σπιτιών, ενώ υπάρχει και η εκκλησία του Αγίου Ιωάννη του Προδρόμου, εκεί που υπήρχε το νεκροταφείο του χωριού.

Η γύρω περιοχή ήταν κατάφυτη από αιωνόβιες βελανιδιές, οι περισσότερες από τις οποίες δυστυχώς σήμερα έχουν υλοτομηθεί. Χαρακτηριστικά αναφέρονται και σε δημοτικό τραγούδι: "Εσείς βουνά του Λονταριού, δέντρα του Ανεμοδουριού", όπου Λεοντάρι ή Λοντάρι, είναι ένα ορεινό χωριό απέναντι από το Ανεμοδούρι και έδρα του πρώην Δήμου Φαλαισίας.

Στα όρια του χωριού περνά ο ποταμός Αλφειός, λίγο μετά τις πηγές του, στις όχθες του οποίου υπήρχαν τρεις νερόμυλοι για τις ανάγκες των κατοίκων της περιοχής. Σήμερα έχουν εγκαταλειφθεί και μπορεί κανείς να δει μόνο τα ερείπια τους.

 Διοικητικές μεταβολές 
+Διοικητικές μεταβολές οικισμού: το Ανεμοδούρι ΑρκαδίαςΑνεμοδούρι Αρκαδίαςα/αΦ.Ε.Κ.Μεταβολή1)ΦΕΚ 16Α - 24/05/1835Ο οικισμός Ανεμοδούρι, προσαρτάται στο Δήμο Θειούντος (Θειουντίας).2)ΦΕΚ 5Α - 08/03/1841Ο οικισμός Ανεμοδούρι, αποσπάται από το Δήμο Θειούντος (Θειουντίας) και προσαρτάται στο Δήμο Φαλαισίας.3)ΦΕΚ 252Α - 24/08/1912Ο οικισμός Ανεμοδούρι, αποσπάται από το Δήμο Φαλαισίας και ορίζεται έδρα της Κοινότητας Ανεμοδουρίου.4)ΦΕΚ 188Α - 21/08/1989Ο οικισμός Ανεμοδούρι, αποσπάται από την Κοινότητα Ανεμοδουρίου και προσαρτάται στο Δήμο Ανατολικής Φαλαισίας.5)ΦΕΚ 244Α - 04/12/1997Ο οικισμός Ανεμοδούρι, αποσπάται από το Δήμο Ανατολικής Φαλαισίας και προσαρτάται στο Δήμο Φαλαισίας.6)ΦΕΚ 87Α - 07/06/2010Ο οικισμός Ανεμοδούρι, αποσπάται από το Δήμο Φαλαισίας και προσαρτάται στο Δήμο Μεγαλόπολης.

 Πρόεδροι Κοινότητας 
+Κοινοτάρχες Ανεμοδουρίου Αρκαδίας (1979 - 1990)Εκλεγμένοι Πρόεδροι Κοινότητας Ανεμοδουρίου Αρκαδίας (1979 - 1990)Θητεία1979 - 19821983 - 19861987 - 1990ΠρόεδροςΖΑΜΑΝΗΣ ΑΝΑΣΤΑΣΙΟΣΒΑΣΙΛΟΠΟΥΛΟΣ ΒΑΣΙΛΕΙΟΣΒΑΣΙΛΟΠΟΥΛΟΣ ΒΑΣΙΛΕΙΟΣ

 Χάρτης περιοχής 

 Παραπομπές 

Κατηγορία:Χωριά της περιφερειακής ενότητας Αρκαδίας
Κατηγορία:Δήμος Μεγαλόπολης